# Channa baramensis

Channa baramensis és una espècie de peix de la família dels cànnids i de l'ordre dels perciformes.

## Descripció

* Fa 22 cm de llargària màxima.
* Absència d'escates a la regió gular. 8-9 escates predorsals.
* 38-40 radis a l'aleta dorsal i 23-26 a l'anal.
* Línia lateral amb 51-52 escates.
* És l'espècie més propera a Channa melasoma, tot i que aquesta es diferencia de l'adult de C. baramensis (120 mm o més de llargada) per tindre un perfil lateral cefàlic més agut. A més, C. melasoma (juntament amb Channa cyanospilos) presenta el pigment negre (melanina) distribuït uniformement sobre cada escata, mentre que en C. baramensis la melanina es concentra a la part central de la majoria de les escates dels adults i en la majoria dels espècimens més petits de la mida estàndard adulta de 120 mm de longitud. Finalment, C. baramensis té un patró definit a l'aleta caudal, el qual és absent en els exemplars de C. melasoma i C. cyanospilos de longituds similars (aquest tret, però, no es pot emprar per a identificar espècimens de menys de 120 mm).

## Reproducció

No n'hi ha informació gaire fiable, però els seus hàbits reproductors es poden deduir dels del seu parent més proper, Channa melasoma, el qual és un constructor de nius i amb, probablement, només un dels progenitors custodiant els ous i les larves.

## Alimentació

A l'igual de Channa melasoma, és, probablement, un depredador nocturn que es nodreix d'altres peixos, rèptils petits, crancs, insectes i larves d'insectes.

## Hàbitat i distribució geogràfica

És un peix d'aigua dolça, bentopelàgic i de clima tropical (entre 3 i 6° N), el qual viu a Àsia: els pantans i corrents entre petits i mitjans d'aigües clares o tèrboles de l'illa de Borneo (Sarawak, Brunei i Sabah).

## Vida en captivitat

Li cal un aquari relativament gran, amb vegetació aquàtica, àrees obertes on pugui nedar, amagatalls i lliure accés a la superfície perquè, altrament, es podria asfixiar.

## Observacions

És inofensiu per als humans, és pescat a nivell local i la seua introducció o importació als Estats Units és prohibida.

## Referències

* ↑ «Entrada a uBio» (en anglès). [Consulta: 8 abril 2020].
* ↑ Scopoli J. A., 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Praga. Introd. Hist. Nat. . i-x + 1-506. «Enllaç». Arxivat de l'original el 2016-03-03. [Consulta: 3 desembre 2012].
* ↑ «Entrada a uBio» (en anglès). [Consulta: 8 abril 2020].
* ↑ Steindachner, F., 1901. Kükenthal's Ergebnisse einer zoologischen Forschungreise in den Molukken und Borneo. Fische. Abhandlungen der Senckenbergischen Naturforschenden Gesellschaft v. 25: 409-464, Pls. 17-18.
* 1 2 3 Catalogue of Life (anglès)
* ↑ «Entrada a uBio» (en anglès). [Consulta: 8 abril 2020].
* ↑ The Taxonomicon (anglès)
* 1 2 Ng, H. H., Tan, S. H. i Ng, P. K. L., 1996. Revalidation of Channa baramensis (Steindachner, 1901), a species of snakehead from northern Borneo: Sarawak Museum Journal, v. 48, p. 219-226.
* ↑ Channa baramensis - Southeast Ecological Science Center - USGS (anglès)
* 1 2 3 Courtenay, W. R., Jr. i J. D. Williams, 2004. Snakeheads (Pisces, Channidae) -- a biological synopsis and risk assessment. Circular, U. S. Department of the Interior, Geological Survey, núm. 1251: i-v + 1-143. «PDF».
* 1 2 3 FishBase (anglès)
* ↑ Inger, R. F. i Kong, C. P., 1962. The fresh-water fishes of North Borneo: Fieldiana: Zoology, v. 45, p. 1-268.
* ↑ Roberts, T. R., 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
* ↑ Martin-Smith, K. M. i H. H. Tan, 1998. Diversity of freshwater fishes from eastern Sabah: annotated checklist for Danum Valley and a consideration of inter- and intra-catchment variability. The Raffles Bulletin of Zoology, v. 46 (núm. 2): 573-604.
* ↑ GBIF (anglès)
* ↑ Malaysia Endemic Freshwater Fish Checklist (anglès)
* ↑ 2004-6 Aquaticcommunity.com (anglès)
* ↑ 1995-2010 Maryland Department of Natural Resources (anglès)

## Bibliografia

* Musikasinthorn, P., 2000. Channa aurantimaculata, a new channid fish from Assam (Brahmaputra River basin), India, with designation of a neotype for Channa amphibeus (McClelland, 1845). Ichthyol. Res. 47(1):27-37.

## Enllaços externs

* AQUATAB (txec)
* BioLib (anglès)
* ION (anglès)
* Flickr (anglès)